ཐར་མུ་ཁྱུད་དང་མཚུངས་དྭངས་
བསིལ་སྙོམ་པའི་རོ་ལྡན་པ། །འཁོར་མོའི་གླིང་མཚོས་འཁྱུད་པའི་ཤ
འི་ཤར་ན་ཨ་བ་ད་
རའི་རྒྱལ་སའི་གཡས། །སེང་གེ་རྒྱབ་བསྣོལ་འ་ཞའི་ཕུག་དང་གཡོན་ན་འགྲོ་བ་
འདུལ་བའི་གླིང༌། །ལྷོ་ན་ཁྲི་དང་འབྱམས་པའི་ཞིང་ཁམས་གཡས་ན་སྨྲ་མི་གྲོང་
བདུན་དང༌།
།གཡོན་ན་ཁྲི་འོང་རྒྱལ་ཁབ་ལེགས་གནས་ནུབ་ན་རྒྱ་ལག་འོད་མའི་
གནས། །དེ་ཡི་གཡས་ངོས་རྒྱ་མོ་མོ་ཁྲམ་གཡོན་ན་མཁའ་འགྲོ་མི་རྐུན༌གླིང༌། །
བྱང་ན་འོད་མ་འབྱམས་སྐྱའི་རྒྱལ་ཁབ་གཡས་ན་ཧ་ནུ་མནྠ་དང༌། །གཡོན་ན་ཡུལ་
ཁམས་ཕྲ་མོ་གླིང་དྲུག་བཀོད་པའི་ཁྱད་པར་བསམ་ལས་འདས། །དེ་ཡི་ཤར་ལྷོར་
ཧོས་མོའི་གླིང་དྲུག་ལྷོ་ནུབ་མཚམས་སུ་ཡིད་འོང་གྲོང་ཁྱེར་ལང་ལིང་མིང་གིས་རབ་
བརྗོད་པ། །ནུབ་བྱང་གྲོང་ཁྱེར་སྣང་ལྡན་འབུམ་གླིང་བྱང་ཤར་ཀུན་དགའ་ར་བ་
ཅན་སོགས་སྟོབས་འབྱོར་མཐོ་བའི་རྒྱལ་ཁབ་དང༌། །གཙུག་རུམ་ཚལ་དང་མུ་ལེ་
སྟོང་ལྡན་དྲི་ཟའི་གྲོང་དང་ཀ་དྷལ་བྲག་སོགས་ངོ་མཚར་ཡུལ་གྱི་བྱེ་བྲག་དང༌། །མུ་
ཁྱུད་མཚོ་དབུས་ཀོང་ཙེས་བསྐྲུན་པའི་དཀར་ནག་བཀྲ་གསལ་རྒྱ་མཚོའི་གླིང་འབར་
བསྟན་པ་བཞག་པའི་གནས་ཀྱིས་བརྗིད། །ཕྱི་རོལ་ཕྱོགས་བཞིར་གཅན་ཟན་
ཁྲོ་གླིང་དེ་བཞིན་གྲོང་ཁྱེར་དབང་ལྡན་བཀོད། །བ་ར་ཛོ་ཏི་ཚངས་པ་འབུམ་གླིང་
ཡུལ་ཁམས་ཁྲི་བི་བ་ཐང་དང༌། །དེ་དག་སོ་སོའི་མཚམས་བཞིར་གྲོང་ཁྱེར་ཤ་
འབལ་ཁྲི་རྩེ་ནེའུ་གསེང་དྲ། །ཕྱ་ར་ཁྱུད་གླིང་གུར་ཝེར་ཡུལ་སོགས་སྣ་ཚོགས་ཡུལ་
326

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
གྱི་བཀོད་པས་མཛེས། །རྒྱལ་པོ་རྒྱལ་ཕྲན་སུམ་བརྒྱ་དྲུག་ཅུ་གྲོང་དང་གྲོང་ཁྱེར་བྱེ་
སྙེད་ཀྱིས། །དྭངས་བའི་མཁའ་ལ་གཟའ་སྐར་ལྟར་བཀྲ་ཚངས་ཆེན་སྟོང་གིས་བསྐྲུན་
དཀའི་ཡུལ། །ཁོར་ཡུག་གཏིང་ཟབ་མུ་ཁྱུད་བདལ་བའི་མཚོ་ཆེན་ཀུན་ནས་འཁྱིལ་
བའི་མཐར། །མདུང་རྩེ་འཛིན་པའི་དབལ་སོ་རྣོ་ལྡན་གངས་རིའི་རྭ་བས་བསྐོར་དེ་
རྨད། །དེ་ལྟར་ཕྱི་ནང་གླིང་དང་གླིང་ཕྲན་སྣ་ཚོགས་ཞིང་མང་རེ་རེ་ལ་ཡང་རྩི་ཤིང་
པདྨའི་སྐྱེད་ཚལ་དང༌། གྲོང་ལས་རྒྱང་བསྲིང་དབེན་པའི་བསྟི་གནས་ཡོན་ཏན་
ཀུན་ཚང་ཉམས་དགའི་སུལ་དང་འཇིགས་རུང་སྤྱོད་པའི་དུར་ཁྲོད་གཉན། །གཞན་
ཡང་འབྲུ་དགུའི་ཞིང་དང་ཁྲུས་རྫིང་དཔག་བསམ་ཤིང་གི་ར་བས་ཡོངས་བསྐོར་
ཁོར་ཡུག་མཚོ་གླིང་འཁྱིལ་བའི་ངོགས། །བ་དན་གཡོ་བའི་གྲུ་གཟིངས་འདོར་
སོགས་ཡིད་འཕྲོག་བཀོད་པའི་ངོ་མཚར་སྣང་བ་ཆ་ཤས་རེས་ཀྱང་ངོ་མཚར་སྤེལ།།
གཏིང་ཟབ་རྒྱ་ཆེ་འཇིགས་རུང་ཆུ་གཏེར་རྣོ་མྱུར་རྦ་རླབས་མཁའ་ངོས་འཁྱུད་པར་
ལྷུན་སྡུག་གང་རིའི་མུ་ཁྱུད་ཅན། །བ་གམ་དགུ་ལྡན་རི་དབང་ལྷུན་པོར་ས་
ར་ས་འཛིན་
བྱེ་བའི་གསེར་རིའི་ཕྲེང་ལྡན་རྒྱལ་ས་གླིང་བརྒྱད་ཚངས་རྒྱུང་ཞིང༌། །གླིང་ཆེན་བཅུ་
གཉིས་སྤྱི་ཕུད་དང་པོ་ཕྱི་རོལ་ཉི་གླིང་བར་མའི་འཇིག་རྟེན་ཕྱི་མཐར་གླིང་ཆེན་ཉེར་
བཞི་སོགས། །གཞལ་དཀའི་ཞིང་ཁམས་མཐར་ཐུག་འཇིག་རྟེན་སྔོན་མེད་སྟོང་
གསུམ་བཀོད་པ་གཉིས་པ་སྤྲུལ་བའི་ཞིང་མཆོག་འདིར་ལྟོས་ཤིག ༈ ཨེ་མ་གསེར་
ལྡན་རིན་ཆེན་རང་བཞིན་ལག་མཐིལ་ལྟར་མཉམ་ཡིད་འོང་གཞིར། །མར་ཞིའི་བྱེ་
མ་གཡུ་ཡི་ནེའུ་ཐང་སྐྱེད་ཚལ་རྭ་བས་སྤ་བ་ཅན། །ཏིང་མར་ཨུན་སོགས་རིན་ཆེན་
327

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
རི་དང་བཀྲ་ཤིས་རྫས་རྟགས་རིགས་རྟགས་བཞི། །ལྷུན་སྡུག་བྲག་རིའི་རྣམ་པར་
ཡོངས་སྣང་བྱེད་པོས་ཆེད་དུ་བཀོད་པ་བཞིན། །རྐང་འཐུང་བྱེ་བའི་མཛེས་པ་ཡོངས་
འཕྲོག་འཇའ་ཚོན་འོད་འབར་ལྗོན་པའི་ཤིང༌། །མཉེན་ལྕུག་བརྗིད་པའི་ལང་ཚོས་
རབ་སྙེམས་རང་འོད་ཚོན་རིས་མདངས་འཕྲོ་བ། །གྱེན་འགྲིང་རྩིབ་ཤར་མིག་མང་
རིས་དང་དྲ་གུར་འཁྱིལ་བའི་ཁོང་གསེང་ན། །ལྔ་ལྡན་འོད་ཀྱི་ཐིག་ལེས་རབ་བརྒྱན་
འདྲེན་བྱེད་བསླུ་ཕྱིར་འོང་མིན་ནམ། །ཕུན་ཚོགས་འདོད་རྒུའི་རེ་བ་ཀུན་འཇོ་མུ་ལེ་
དྲུམ་ཤིང་ལྗོན་པ་སྐྱེས། །ཏ་ལ་བཟང་སོགས་དཔག་བསམ་ཤིང་དང་ཏ་མོ་གེ་ཤིང་
སོགས་བྱེ་བ། །འགྱིང་བཅས་སྒེག་པའི་ཁོ་ལག་རྒྱས་པར་ཕང་ཕུང་ལོ་མས་ཡོངས་
ཕྱུག་པའི། །ཡལ་ག་སོ་སོ་དུད་པའི་ལག་རྩེས་རིན་ཆེན་འབྲས་བུ་མཆོད་པ་བཞིན། །
ངོ་མཚར་སྨན་སྤོས་ལག་འགྲོའི་སྙིང་པོ་ས་མཆོག་བཟང་དང་རྣམ་པར་རྒྱལ། །ཛ་
ཏི་ཕ་ལ་ག་བུར་ལ་སོགས་རྩི་ཤིང་སྔོ་ལྡུམ་བྱེ་བྲག་འབུམ། །བསུང་ཞིམ་བགོས་
པའི་ངད་པ་ཕྲ་མོས་དཔག་ཚད་ཁོར་ཡུག་སིམ་སྟེར་ཞིང། རོ་དང་ནུས་པ་ཞུ་རྗེས་
ལྡན་པས་མ་ལུས་ནད་རྣམས་སེལ་བར་བྱེད། །རྒྱ་ཆེ་གཏིང་ཟབ་ཡན་ལག་བརྒྱད་
ལྡན་གཡུ་ཡི་མཎྜལ་ཕྱེས་འདྲ་བའི། །འཁོར་མོའི་གླིང་སོགས་ཡིད་འོང་མཚོ་ཆེན་
པདྨའི་དྲ་བས་སྤྲེལ་ལེགས་ཅན། །ལྗོན་ཤིང་གཡོ་བས་འགྲམ་ནས་བརྟེན་པའི་སྤོས་
ཆུས་ཡོངས་གང་ཁྲུས་རྫིང་སྟོང། །གང་གི་ལུས་ལ་ལན་ཅིག་རེག་པས་སྙིང་ལ་སྔོན་
མེད་བདེ་ཆེན་སྟེར། །སྣ་ཚོགས་དབྱིབས་དང་ཚོན་བརྒྱའི་མདངས་བཀྲ་འཛུམ་
བཞིན་ཕན་ཚུན་བལྟ་བ་ཡི། །ཨུད་དུམ་འབར་སོགས་མེ་ཏོག་བྱེ་སྙེད་མཆོད་འོས་
328

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
རྗེད་ཕྱིར་འོང་དང་ལྷན། །ཟིལ་དངར་བགོས་པའི་གེ་སར་རྩེ་མོར་འཕུར་ལྡིང་གཡོ་
བའི་འཁོར་འགྲོའི་ཁྱུས། །སྔགས་ཀྱི་གླུ་ལེན་སྙན་པའི་བརྡ་བསྒྱུར་ཚངས་པའི་
དབྱངས་ལ་འགྲན་གྱིས་དོགས། །མཆོག་ཏུ་མཛེས་པའི་ཟིལ་གནོན་འདབ་བཟང་
ཤང་ཤང་ཏེའུ་དང་ཁྲི་སྒྲ་རུ་རིང་ཤ་ར་ཎ་དང་བསེ་ལ་སོགས། །དུད་འགྲོའི་གཟུགས་
ཀྱི་ཅང་ཤེས་དག་ཀྱང་ཕན་ཚུན་འཚེ་མེད་བྱམས་པས་ཡོངས་བཟུང་གུས་པའི་ཕྱག་
རྒྱས་ཉེར་བཅིང་བའི། །འཕུར་ལྡིང༌གཡོ༌དང༌དཀྱུ༌བས་མཛེས་ཤིང༌གདོང་ལྔའི་
དབང་དང་དྲི་སྣོམ་ཁྱི་དགྲ་སྟག་ཁྱི་ཕུག་ཉལ་མཚའ་ལ་སོགས། །མི་སྲུན་གདུག་
པའི་གཅན་ཟན་ཁྲོ་བོའང་རྩི་སྨན་ཁོ་ནའི་འཚོ་བས་ཡོངས་འཚོ་སྡིག་ཏོ་དག་ལ་
འཇིགས་མིན་ནམ། །རིན་ཆེན་ལས་གྲུབ་གཞལ་མེད་ཁང་བཟང་གསལ་བའི་
ཧོས་ཀུར་ཡིད་འོང་མཛེས་པར་གསེར་དངུལ་ཁྲི་བཟང་སྔས་དང་བཅས། །སྣ་
ཚོགས་གོས་དང་རིན་ཆེན་རྒྱན་ཕྲེང་རོ་བརྒྱའི་བཟའ་བཏུང་བཀྲ་ཤིས་རྫས་རྟགས་
རིན་ཆེན་བདུན་དང་བུམ་བཟང་སོགས། །ཉེར་སྤྱད་བྱེ་བའི་ངོ་མཚར་འདི་མཐོང་
འཆི་མེད་གྲོང་ཡང་ས་བླའི་ལམ་དུ་ངེས་པར་བྲོས་སམ་འཕྱང་མོ་ཉུག། ༈ སྤྱི་རྗེ་
དམུ་ཡི་གདུང་ལས་ཉེར་སོན་རིགས་བཞིའི་མི་ལས་ཐ་དད་གྱེས་པའི་ཁྱད་འཕགས་
གདུང་རྒྱུད་རྒྱལ་པོ་དྲུག །རྒྱལ་ཕྲན་བློན་པོ་དཔྱད་མཁན་འབངས་མི་སྡེ་ཚན་ཉེར་
བཞིས་དབུས་མཐར་བརྟེན་པའི་ནང་བཅུད་མི་རྣམས་སོ་སོ་ཡང༌། །ཚེ་རབས་དྲན་
ཞིང་བླང་དོར་ཕྱེད་པ་དད་དང་ཤེས་རབ་སྙིང་རྗེའི་སྟོབས་མངའ་ཕ་རོལ་ཕྱིན་བཅུའི་
སྤྱོད་པ་ཅན། །སྡིག་སྤང་དགེ་ལྡན་མི་ཁོམ་ཡོངས་བྲལ་བདེ་ནས་བདེ་བའི་གནས་
329

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
སུ་བརྒྱུད་ཅིང་ཞིང་ནས་ཞིང་དུ་འགྲོ་བ་ཉིད། །རྣམ་གསུམ་འཁོར་ལོའི་པད་ཚལ་
གཡོ་བར་ཁ་ཅིག་བཤད་པའི་གླུ་དབྱངས་ལེན་ཞིང་ཕལ་ཆེར་རྟོགས་པའི་སྤྲང་མའི་
རྩིར༎ལོངས་སུ་སྤྱོད་པའི་སྐལ་བ་བཟང་ལྡན་སྡེ་ཆེན་བཞི་དང་གང་ཟག་ཡ་བརྒྱད་
བསྟན་འགྲོའི་མཁའ་ལ་འཕུར་ལྡིང་ཅན། །འཕགས་ཚོགས་དགེ་འདུན་རྐང་དྲུག་
ཁྱུ་ཚོགས་རྡུལ་སྙེད་འདུ་བས་ཀུན་ནས་བརྒྱན་གང་ཞིང་དེར་སྟོབས་ཀྱིས་བཀུག་
པའམ། །མ་ཡིན་ཆུ་བསིལ་པདྨའི་མཚོ་ལ་ངང་པ་ཇི་བཞིན་དངོས་པོའི་མཐུ་བཟང་
དབང་པོས་ཀྱང་ནི་འཕྲོག་ནུས་སམ། ༈ །ཞིང་དེའི་མངའ་བདག་ལྷ་མིའི་སྟོན་པ་
སངས་རྒྱས་སྟོང་ལས་པད་དཀར་ལྟར་བསྔགས་སྙིགས་མའི་གདུང་སེལ་མཚུངས་
མེད་མགོན། །སྤྲོས་པ་ཉེར་ཞིའི་འོད་གསལ་དབྱིངས་སུ་མངོན་པར་བྱང་ཆུབ་བདུད་
རྩི་བརྙེས་ནས་མི་མཇེད་སྟོང་གསུམ་འཇིག་རྟེན་འདིར། འགྲོ་ཁམས་མོས་པའི་བྱེ་
བྲག་དང་མཚུངས་རླབས་ཆེན་ཕྲིན་ལས་བསམ་གྱིས་མི་ཁྱབ་མཁའ་མཐར་འགེངས་
པའི་འོད་ཟེར་གྱིས། །སྲིད་པ་གསུམ་གྱི་རབ་རིབ་ཀུན་འཇོམས་མཚུངས་མེད་སྐྱོབ་
པ་ཁ་ལོ་ལེགས་བསྒྱུར་རྐང་གཉིས་གཙོ་བོ་དམུ་རྒྱལ་སྲས། །ཞུ་ཉན་སྡུད་པའི་
མི་དང་སྐལ་ལྡན་འཁོར་ཚོགས་གྲངས་མེད་པར། །དཔལ་གྱི་མགུར་ནས་བདེན་
གསུང་བོན་དབྱངས་ཐེག་པ་རིམ་དགུ་སྒོ་བཞི་མཛོད་ལྔ་ཕྱི་ནང་གསང་བའི་བཀའ་
འཁོར་གསུམ། །སུས་ཀྱང་མ་བསྐོར་བོན་གྱི་འཁོར་ལོས་སྲིད་གསུམ་དབང་སྒྱུར་
གཤེན་པོ་སོ་སོ་ཡེ་ག
་གཤེན་སུམ་བརྒྱ་དྲུག་ཅུའི་ཚོགས་དང་སེམས་དཔའ་ལྔ་སྟོང་ལྔ་
བརྒྱའི་སྡེ། །ཕྱོགས་ཀྱི་གཤེན་ཕྲན་འབུམ་ཕྲག་བཅོ་བརྒྱད་སྲིད་པ་གསུམ་གྱི་ལྷ་ཀླུ་
330

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
བོན་གྱི་རྒྱལ་པོ་ལྷ་ཡི་ལྷ་དེར་ཅིས་མི་དད། །མཆོག་གི་ཞལ་བཟང་ངོ་མཚར་ཟླ་
དཀྱིལ་དྭངས་པའི་ལྡིང་ཀ་དག་པའི་ཞིང་དེར་ཐོག་མར་ཚེས་པ་ནས་བརྩམས་ཏེ།།
མཛད་ཆེན་བརྒྱ་རྩ་བྱེ་བྲག་སོ་སོ་དབང་པོའི་རྗེས་སོང་བགྲང་ལས་འདས་པས་སྐུ་
ཡི་བསྟན་པ་མཐར་ཕྱིན་ནས། །གསུང་དང་ཐུགས་ཀྱི་རྒྱལ་ཚབ་སོ་སོས་བསྟན་པ་
ལེགས་སྐྱོང་སྤྲུལ་པའི་རྒྱལ་གཤེན་ཐ་དད་བྱེ་བས་བཟུང་བཞིན་པའི། །སྐྱོན་མེད་
ཁྲི་ཁྲག་ལོ་མང་བརྒལ་ནས་བསྐལ་བཟང་སངས་རྒྱས་རིམ་བྱོན་གྱིས་སྐྱོང་སྤྲུལ་བའི་
ཞིང་དེར་གུས་པས་འདུད། །ལྕེ་བདུན་ཞུགས་རྣོན་སྟེང་འཕྱོའི་ཀློང་དང་འཐོར་རླུང་
ས་གནས་དང་
འཚུབ་མའི་ཤུགས་དྲག་པོས། །ཆེས་ཆེར་སྙེམ་པའི་རི་རབ་དང་བཅས་ས་འདི་སྨ་
ཕབ་གྱུར་ཚེ་ཡང༌། །མཁའ་ངོས་འཕྱང་བའི་ཟོ་བ་ཇི་བཞིན་ཡེ་སངས་གནས་
འབྲེལ་གྱུར་ཏེ། །བསྐལ་པ་གསུམ་ཡང་སྐྱེངས་བའི་མཐུ་ལྡན་ངོ་མཚར་གནས་
རྨད་དུ་བྱུང༌། །འཇིག་རྟེན་མེས་དང་སྣ་ཚོགས་གཟུགས་འཆང་ཆུ་སྲིན་རྒྱལ་མཚན་
འཛིན་ལ་སོགས། །སྲིད་ན་ཆེ་བའི་ལྷ་དང་ཀླུ་གཉན་ཕྱོགས་སྐྱོང་དབང་པོའི་ཚོགས་
རྣམས་ཀྱིས། ཡིད་འོང་མཆོད་པའི་སྤྲིན་ཕུང་དང་བཅས་ལག་པད་ཟླུམ་བའི་འཛུམ་
ཟུར་གྱིས། །དུས་སུ་མཆོད་ཅིང་རྗེད་པས་མཛེས་བྱས་དཔལ་གྱི་ཞབས་ནས་བཏེགས་
དེ་བསྔགས། ། ༈ ལྷ་ལ་གཡུང་དྲུང་གསལ་བའི་གླིང་གྲགས་ལྷ་མིན་འོད་མ་བདེ་
འབྱམས་འབོད། །མི་སྤྱིས་དལ་བ་ཕུན་སུམ་ཚོགས་གླིང་འཛམ་གླིང་འདི་ཡིས་ཡིད་
བཞིན་ནོར། །ཨོ་རྒྱན་ཡུལ་གྱིས་བདེ་བ་ཅན་ཡུལ་འཕགས་ཡུལ་ཤམ་བྷ་ལ་རུ་
གྲགས། །མ་ཧཱ་ཙི་ནས་མུ་ཁྱུད་གཏེར་གླིང་གངས་ཅན་འོལ་མོའི་གླིང་ལ་སོགས། །
331

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཪིགས་དྲུག་སོ་སོཪ་སྙན་པཪ་ཪབ་གྲགས་ཀུན་ནས་སྨོན་པའི་གནས་གྱུར་པ། །
ཉམས་དགའ་ཡིད་འོང་ཡོན་ཏན་བརྒྱ་ལྡན་ཕུན་ཚོགས་ཡིད་བཞིན་འཇོ་བའི་གླིང༌།།
བསོད་ནམས་མཐུ་ཡིས་འཛམ་གླིང་དཔལ་གྱུར་སྨོན་ལམ་བཏབ་ན་དེར་སྐྱེ་བ། །
ལག་ཏུ་ལེན་པའི་སྐལ་བཟང་རྣམས་ནི་སྔོན་མེད་གཏེར་ལ་སྤྱོད་པ་ཉིད། ༈ །གང་
གི་རང་བཞིན་ཚད་མའི་ལུང་དང་ཐ་སྙད་གཙུག་ལག་རིགས་པ་མི་འགལ་ལམ་དག་
གིས། །ངོ་མཚར་ཞིང་གི་དོན་གྱི་ཁྱད་པར་སྙིང་པོར་བསྡུས་ཏེ་བརྗོད་བྱར་བྱས་པའི་
ཚུལ་འདིས་ཀྱང༌། །ཇི་ལྟར་རྫིང་གི་ཨུ་དཔལ་འཛུམ་པའི་གེ་སར་དཔལ་ལས་
མཁའ་ངོས་ཉིན་ཕྱེད་ཟེར་ཕྲེང་བཞིན། །མཚུངས་མེད་བདེ་དགའ་རྒྱ་མཚོའི་འཇུག་
ངོགས་ ངོ་ མཚར་ གནས་ སུ་ མཁས་ པས་ བདེ་ བླག་ རྟོགས་ པར་ ནུས། །
དེ་ལྟར་རྟོགས་བརྗོད་ལས་བྱུང་རྣམ་དཀར་མཐོ་རིས་ཀླུང་ཆེན་འདོད་ལྡན་
གཞོན་པའི་སྐྱེས་བུ་གང༌། །བསྟོད་དབྱངས་སྙན་པའི་རྦ་རླབས་བྱེ་བ་འཛུམ་དཀར་
སོ་ཕྲེང་གསལ་བ་དང་བཅས་དལ་འགྲོས་ཀྱིས། །བྱང་ཆུབ་སྤྱོད་པའི་ཆུ་གཏེར་
ཆེན་པོའི་འཆི་མེད་བུ་མོའི་དགའ་མ་མཆོག་དང་རྟག་རོལ་ཅིང༌། །ཚོགས་གཉིས་
ཟུང་འཇུག་དགྱེས་རྒུར་སྤྱོད་པའི་ཀུན་མཁྱེན་གོ་འཕང་དེང་ནས་མྱུར་དུ་ཐོབ་པར་
ཤོག །ཞེས་སྤྲུལ་སྐུ་ཞིང་མཆོག་ཤམྦྷ་ལ་འོལ་མོའི་གླིང་གི་རྟོགས་པ་ང ད་པ་མདོར་བསྡུས་སྨོས་པ་འདི་ནི་སྟོན་པའི་
མཛད་མདོ་ཆེན་མོ་སོགས་མདོ་སྡེ་དུ་མའི་དགོངས་པ། བདེ་བར་གཤེགས་པའི་གསུང་རབ་ལ་བོན་གྱི་རྗེས་སུ་འབྲངས་
པའི་བློ་དང་ལྡན་པ། །མདོ་ཁམས་ཀྱི་སྙན་ངག་སྨྲ་བའི་གཤེན་གྱི་
འཇམ་དཔལ་དགྱེས་པའི་བློ་གྲོས་ནས་ཆེད་དུ་སྦྱར་བའོ།། དགེའོ།། །།
རྒྱལ་ལམ་
332

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
།ཥ།ཨ་སྙི